

**Opsamling på hidtidige tilsyn for­­­­**

**Åbyhøj dagtilbud, efteråret 2022**

Af loven fremgår det at kommunerne skal samle op på hidtidige tilsyn i dagtilbud. Opsamlingen skal danne afsæt for politiske drøftelser af kvaliteten på dagtilbudsområdet.

I denne opsamling beskrives dagtilbuddets særlige opmærksomhedspunkter i det hidtidige tilsyn samt hvordan dagtilbuddet fremadrettet vil arbejde med opmærksomhedspunkterne i tilsynet frem mod det nye uvildige tilsyn.

Den skriftlige dokumentation skal offentliggøres på dagtilbuddets hjemmeside.

|  |  |
| --- | --- |
| **Afdelingens navn** | **Særlig fokus i hidtidige tilsyn** |
| **Gammelgården** | Der har været særligt fokus på læringsmiljøer hele dagen. Konkret er der arbejdet med udvikling af samlingen og børn i udsatte positioner. Afdelingen har flere børn i udsatte positioner og derfor været et behov for at sikre, at samlingen understøtter udvikling og dannelse. Fokus på de tre psykologiske behov (autonomi, kompetence og samhørighed), samspil og relationer. Der er anvendt systematiske observationer (med video) som grundlag for refleksion over, hvor man kan justere eller fastholde praksis.Øvrige elementer fra det pædagogiske grundlag som der har været særlig opmærksomhed på: Børnesynet – positive forventninger, respekt for det, der skaber mening for det enkelte barn i den konkrete situation. Fokus på samlingen som noget der skal skabe en tryg base: At kunne være og kunne lære. Børneperspektivet og samspillet: Børnefællesskaber – sikre at mangfoldigheden i børnegruppen kan rummes i samlingen som læringsrum.Relationskompetenceuddannelse på tværs i dagtilbuddet er et fælles fagligt udgangspunkt. Desuden har der været fokus på arbejde med evalueringskultur, hvilket fortsætter i arbejde med ”Tegn på læring II” |
| **Solnæs** | Der har været fokus på flere forskellige elementer fra det pædagogiske grundlag. Leg har været et særligt opmærksomhedspunkt.Børnegruppen har brug for at læringsmiljøet understøtter leg, samspil og relationer, udvikling af fantasi. Der er kigget på organiseringen ifht. om den understøtter, at de enkelte børn udfolder deres leg. Inden for denne ramme fokus på de tre psykologiske behov. Autonomi, kompetence, og samhørighed. Fokus begrundes i, at konflikter i børnegruppen og at samspillet mellem børnene har været udfordrende for personalet. Der er afprøvet arbejde med ”stationer” og udvikle relationer mellem børnene.Øvrige elementer fra det pædagogiske grundlag, som også har været i fokus: Børnesynet – glæde, at børnene føler sig værdifulde. Børnefællesskaber – at vi har hele børnefællesskaber, personalet deltagelse og positionering i leg. Desuden arbejde læringsmiljøerne så de fortsat passer til børnegruppens behov, interesser og præmisser for deltagelse bl.a. med fokus på strukturel kvalitet. Data: Praksisfortællinger, analyse til afdelingsmøder.Der har været forældreinddragelse i processerne. Ledelsesmæssigt arbejdes med at implementere kompetenceudvikling i relationskompetence – som fælles fundament. |
| **Børnehuset Ryhaven** | Tilsynet har særligt haft øje for Børnesyn og leg. Der kan være potentiale i at se mere på arbejdet med børn i udsatte positioner. Vi kan blive bedre her, og der arbejdes med det men det kan styrkes. Fokus på selvhjulpenhed og leg giver et indirekte fokus til gavn for denne gruppe – f.eks. ved at personalet går ind og hjælper i leg, f.eks. gives børn i udsatte positioner bedre muligheder for at kunne deltage. Det hjælper at sætte fokus på én ting. Månedsvise foci på noget konkret fungerer rigtig godt.Der bruges forskellige dataindsamlingsmetoder – f.eks. video. Filmer egen praksis. Der ses her et potentiale ifht. en styrket evalueringskultur og fortsatte arbejde med at reflektere over egen og hinandens praksis. |
| **Børnehuset Klokkervej** | Der har været mest fokus på Børn i udsatte positioner og pædagogiske læringsmiljøer hele dagen.Med afsæt i, at der er en del forskellige børn i udsatte positioner.Desuden fokus på læringsrum og læringsmuligheder: Afdelingen er optaget af de rammer, som har været i forandring efter corona. Der er brug for at genbesøge, hvordan bl.a. rutinesituationer igen kan give muligheder for læring. Fokus på børnefællesskaber i kobling til dette: Hvordan får man skabt gode fællesskaber på tværs af stuen når man samtidig går i mindre grupper. At have et fælles grundlag for børnesyn og skabe gode børnefællesskaber. Der arbejdes med evaluering på p-møder og stuemøder ifht. børnenes udbytte. Fokus på leg – særligt på legepladsen. Nogle børn har svært ved at komme i gang med at lege. Den voksnes rolle + børneperspektivet ind i dette (hvad er børnene optaget af). En stor legeplads giver mange muligheder men nogle børn skal hjælpes med at se mulighederne. |
| **Digterparken** | Perioden efter corona har vist, at der var brug for at få et dybere/tættere samarbejde med forældrene. Der har derfor været igangsat et særligt stærkt fokus på forældresamarbejde, herunder at skabe tryghed og kendskab og på at forældrene i højere grad forstår, hvad vi står for, og hvad vi vil. Der er sat fokus på kommunikation og formidling til forældre, som viser ikke alene hvad vi har lavet men som formidler mere i dybden hvorfor og hvordan.Der er desuden arbejdet med at gøre forældrerådet synlige og aktive, invitere dem ind i hvor de kan bære et ansvar ind i fællesskabet. En gang månedligt åbner de legepladsen og har uformelle snakke over en kop kaffe (uden for åbningstiden). |
| **Vuggestuen ved æbletræet** | Har arbejdet med Jansmarks pædagogik og kobler det med rammen fra Louise Klinge (relationskompetence). Bl.a. fokus på hvordan vi ser på børnene og forældrene. Fokus på det der virker. Der har desuden været fokus på strukturel kvalitet / organisering i forhold til middagsstunden, hvor der har været forsøg med at flytte middagsstunden til en anden stue.Desuden fokus på udvikling af læringsrum (læringsmiljøer) – særligt i relation til legepladsen – en proces ifht. mulighederne i uderummet på (refleksion med inddragelse af sprogteam, personale og forældre). Har medført renovering og skabelse af nyt rum. Arbejde med de (inde)rum vi har, og hvordan vi skaber justeringer, de små rum i rummet, bl.a. med afsæt i ændringer i børnegruppen. |
| **Børneliv** | Ny pædagogisk leder fra september ’22. Der har været særlig opmærksomhed på samlingen – bl.a. med fokus på børneperspektivet, inddragelse af børnene.Afdelingen arbejder ind i den fælles dagtilbudsvise ramme for arbejde med relationskompetence. Der har desuden været arbejdet en del ind i en styrket evalueringskultur – herunder at implementere SLF – fx bruge Karl Tomms spørgeramme og blive dygtigere til at evaluere, blive klogere på praksis og til at udbrede den viden vi har hver især i personalet.Desuden fokus på læringsmiljøerne. Forstået som børnenes læringsmiljø – og der er lavet nogle afprøvninger af brug af rummene. Det er et relativt nyt hus, og der er potentiale i huset, som ikke helt bliver udnyttet optimalt. Kommende fokus vil bl.a. være at finde vej ind i at arbejde med børn i udsatte positioner. |
|  |  |
| **Referat af refleksionens tematikker**Et billede, der indeholder pil  Automatisk genereret beskrivelse | **Følgende optagetheder og tematikker kom frem på baggrund af data – som elementer der kan være mulige og nyttige at inddrage i det kommende arbejde med tilsyn:*** Videndeling på tværs giver mening, og det eksisterer allerede i teamet. Der gøres overvejelser i forhold til, at man er gode at bruge hinanden, når der er brug for det – kan vi samtidig være mere på forkant?
* Det overvejes om teamet have et fast punkt i forhold til tilsyn, være skarpere på hvordan der er kobling mellem læringsforløb, læreplanen og den måde jeg er tæt på praksis.
* Der er en styrket grobund for at hjælpe hinanden og hjælpe ind i hinandens praksis som ledere. Som ledere har vi forskellige perspektiver – er der potentiale til at det bliver nuanceret og få bredt ud, når der arbejdes med bestemte temaer – det gode børneliv, forældresamarbejde f.eks.
* Tilgængelighed af materialer på tværs af afdelinger – kan vi skabe konkret afklaring af hvor vi kan gøre vores data tilgængeligt for hinanden, så vi let kan finde det og finde inspiration.
* Det foreslås, at man kunne inddrage tidligere erfaringer i sparringsformer, fx invitere hinanden til at se på egen ledelsespraksis som inspiration, være flue på væggen og besøge / iagttage hinandens praksis vil kunne noget.
* Teamet er opmærksomme på en balancering i at bruge mødeforum - hvordan bruger vi det rum vi har i forvejen og bruge det, vi kan i forvejen!
* At bruge hinanden rigtigt – det kan handle om hvordan får man formuleret det præcise fokus i, hvad det er man har brug for hjælp el. sparring til.
* Det kan give mening at afklare, hvilke data og metoder vil vi gerne selv benytte os af, når vi er sammen om det? Skal vi fx. selv bruge video?
 |
| **Referat af beslutning**Et billede, der indeholder pil  Automatisk genereret beskrivelse | **Vores beslutning er:**På baggrund af runde og refleksion konkluderer DTL at der hele vejen rundt foretages gode prioriteringer og fokuseringer i afdelinger. De hænger godt sammen med de fælles foci der er på tværs. Samtidig giver det mening at have et fælles fokus. Det vil være vigtigt at have afstemt niveauerne for, hvordan vi arbejde med det.DTL tilkendegiver at det vil være vigtigt at have blik for, at vi kan afstemme med hinanden i en tid hvor det presser. Driftsperspektivet kan trække tid ud, hvilket opleves som et klassisk dilemma som der skal være fokus på. Konkret hvordan kan vi skabe tid til fokus, bl.a. ved at drøfte prioritering hos den pædagogiske leder og skelnen mellem personaleledelse og pædagogisk ledelse.**På baggrund af vores beslutning er vores næste skridt:** |